Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų, susijusių su Tarybos bendrąja pozicija dėl pasiūlymo dėl Europos Parlamento ir Tarybos direktyvos dėl profesinių kvalifikacijų pripažinimo iš dalies keičiantis Komisijos pasiūlymą pagal EB sutarties 250 straipsnio 2 dalį /* KOM/2005/0248 galutinis - COD 2002/0061 */





[pic] | EUROPOS BENDRIJŲ KOMISIJA | Briuselis, 1.6.2005 KOM (2005) 248 galutinis 2002/0061 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų, susijusių su Tarybos bendrąja pozicija dėl pasiūlymo dėl EUROPOS PARLAMENTO IR TARYBOS DIREKTYVOS DĖL PROFESINIŲ KVALIFIKACIJŲ PRIPAŽINIMO IŠ DALIES KEIČIANTIS KOMISIJOS PASIŪLYMĄ pagal EB sutarties 250 straipsnio 2 dalį KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų, susijusių su Tarybos bendrąja pozicija dėl pasiūlymo dėl EUROPOS PARLAMENTO IR TARYBOS DIREKTYVOS DĖL PROFESINIŲ KVALIFIKACIJŲ PRIPAŽINIMO (Tekstas svarbus EEE) 1. ĮVADAS EB sutarties 251 straipsnio 2 dalies trečios pastraipos c punkte numatyta, kad Komisija pateikia savo nuomonę dėl Europos Parlamento pakeitimų, pasiūlytų per antrąjį svarstymą. Komisija toliau pateikia savo nuomonę dėl 34 Parlamento pasiūlytų pakeitimų. 2. Pagrindiniai faktai Europos Parlamentui ir Tarybai pasiūlymas pateiktas (dokumentas KOM(2002)119 galutinis – 2002/0061 (COD): | 2002 m. kovo 7 d. | Europos Ekonomikos ir socialinių reikalų komiteto nuomonė pateikta: | 2002 m. rugsėjo 18 d. | Parlamento nuomonė (pirmasis svarstymas) pateikta: | 2004 m. vasario 11 d. | Iš dalies pakeistas pasiūlymas pateiktas: | 2004 m. balandžio 20 d. | Bendroji pozicija priimta: | 2004 m. gruodžio 21 d. | Europos Parlamento nuomonės per antrąjį svarstymą pateikimo data: | 2005 m. gegužės 11 d. | 3. PASIūLYMO TIKSLAS Šiuo direktyvos pasiūlymu siekiama: - konsoliduoti 15 direktyvų, galiojančių profesinės kvalifikacijos pripažinimo srityje; - skatinti darbo rinkų lankstumą, visų pirma palengvinant laikinų ir vienkartinių paslaugų teikimą; - supaprastinti dabar taikomas taisykles dėl profesinės kvalifikacijos pripažinimo ir pripažinimo sistemos administravimą; - pagerinti piliečiams skirtos informacijos ir patarimų teikimą. 4. Komisijos nuomonė dėl Europos Parlamento pakeitimų Per antrąjį svarstymą Parlamentas priėmė 34 Tarybos bendrosios pozicijos pakeitimus. Šiais pakeitimais, nepakeičiant bendrosios pozicijos ir Komisijos pasiūlymo esmės bei nepažeidžiant jų principų, patobulinami tam tikri teksto aspektai. Po konsultacijų su institucijomis pavyko pasiekti bendrą susitarimą dėl galutinio teksto, todėl Komisija priima visus 34 pakeitimus . Šie pakeitimai pateikiami toliau: - 2 pakeitimas Pakeitime primenama, kad priimančioji valstybė narė, vadovaudamasi bendrąja sistema, gali taikyti savo profesines taisykles dėl priežasčių, susijusių su bendrais interesais. - 5, 27, 28, 29, 54 ir 55 pakeitimai Šiuose pakeitimuose išlaikomas automatinio pripažinimo principas, taikomas medicinos ir odontologijos specialybėms, kurios yra tos pačios dviejose ar daugiau valstybių narių, kaip numatyta šiuo metu galiojančiuose teisės aktuose, ir apribojama įvesti automatinį naujų medicinos ir odontologijos specialybių, kurios yra tos pačios mažiau nei dviejuose penktadaliuose valstybių narių, pripažinimą. - 7, 52 ir 53 pakeitimai Šiuose pakeitimuose aptariamas profesinių organizacijų atstovų dalyvavimas administruojant pripažinimo sistemas, visų pirma komitetui, įsteigtam pagal direktyvą, tariantis su jais, o Komisija, remdamasi jų pastabomis, teikia komitetui pagrįstas ataskaitas. Be to, yra patikslinama komiteto sudėtis. - 10 ir 39 pakeitimai Šiuose pakeitimuose įvedamas „laisvosios profesijos“ apibrėžimas bei nurodoma, kad direktyva taikoma ir šioms profesijoms. - 12 pakeitimas Pakeitime įvedamas apibrėžimas „kompetentinga institucija“, kuris apima viešąsias institucijas ir organizacijas, veikiančias pagal suteiktus įgaliojimus (t. y. profesinės organizacijos). - 13 pakeitimas Pakeitime patikslinama, kad direktyvos II antraštinė dalis taikoma „tiktai“ laikinų paslaugų teikimui. - 26 pakeitimas Pakeitime patikslinama, kad profesinės asociacijos „arba organizacijos“ turi teisę teikti bendrąsias platformas. - 31 pakeitimas Pakeitime patikslinamas direktyvos variantas anglų k. nurodant, kad migrantai „privalo taip“ mokėti kalbą, kad galėtų vykdyti profesinę veiklą. - 33 pakeitimas Pakeitime patikslinama konstatuojamoji dalis numatant, kad ši direktyva negali būti taikoma „kvalifikacijai pirkti“ (t. y. kitoje valstybėje narėje priimtas sprendimas pripažinti kilmės valstybėje narėje vien tik pripažįstamas). - 34, 35, 43, 44, 45, 46, 47, 48, 50 ir 51 pakeitimai Šiuose pakeitimuose oficialiai nustatomi penki kvalifikacijos lygiai, siekiant įgyvendinti bendrąją sistemą, nekeičiant šiuo metu galiojančiuose teisės aktuose, Komisijos pradiniame pasiūlyme arba Tarybos bendrojoje pozicijoje numatytų esminių migrantų teisių. Juose taip pat daromi patikslinimai dėl šių lygių apibrėžimo. - 36 pakeitimas Pakeitime dėl konstatuojamosios dalies nurodoma, kad Komisija vertina, ar reikalinga nustatyti tiksliau suderintus kvalifikacinius reikalavimus kitoms profesijoms pripažinti; toks vertinimas atliekamas visų pirma gavus pagrįstus profesinių organizacijų prašymus. - 37 pakeitimas Pakeitime dėl konstatuojamosios dalies numatoma profesinių asociacijų galimybė pradėti taikyti Europos lygiu profesines korteles, kuriose būtų pateikiama informacija apie asmens profesinę kvalifikaciją ir teisėtą jo įsisteigimą. - 38 pakeitimas Pakeitime daroma bendra nuoroda į EB sutarties 39 straipsnio 4 dalį ir 45 straipsnį, atskirai paminint notarus. - 40, 41 ir 42 pakeitimai Šiuose pakeitimuose koreguojama laikinų paslaugų teikimui taikoma sistema: 1) patikslinant profesines taisykles, taikytinas priimančioje valstybėje narėje; 2) patikslinant, kad pažymoje apie teisėtą įsisteigimą turėtų būti nurodoma, kad asmeniui nėra draudžiama užsiimti profesine praktika; 3) suteikiant priimančiajai valstybei narei galimybę reikalauti įrodymų apie neteistumą iš asmenų, kurių profesija yra susijusi su saugumo sektoriumi. - 49 pakeitimas Pakeitime patikslinama, kad specialisto, kurio teisės pripažįstamos jo kilmės valstybėje narėje, kvalifikacija, padidinus kvalifikacijos reikalavimus šalyje, turi būti nustatyta pagal naują kvalifikaciją, siekiant ją pripažinti. 5. IšVADA Atsižvelgdama į EB sutarties 250 straipsnio 2 dalį, Komisija iš dalies keičia savo pasiūlymą, kaip išdėstyta pirmiau.